钦定古今图书集成/明伦汇编/闺媛典/第253卷 > 胡胜祖妻余氏〈黄氏附〉
## 钦定古今图书集成/明伦汇编/闺媛典/第253卷 > 胡胜祖妻余氏〈黄氏附〉

按《婺源县志》：“余氏，名隋，珠沱川余应复女，清华胡胜
祖妻。年二十六，夫没，姑老子幼，忍死事姑，力奉甘旨，
自食蔬粥，断滋味。姑没，哀毁致病，坐卧一小榻，数月
不起。时长子文璧五岁，次文星甫三龄，即口授小学
诸书，旦夕引古贤孝故事教之。二伯值粮役，逋粮贻
累官差，追呼陵迫，必逮孤寡赴县，氏持械自杀，伤脑”
将死，日食不三合，遂不敢逮。年四十五卒。文星亦蚤
世。媳黄氏，年二十五，艰苦抚孤，一如其姑。